cyanic-selkie/wikianc huggingface dataset:
Սիբա-ինու
Առողջություն
Լինելով շատ ամուր շուն՝ սիբան աչքի է ընկնում լավ առողջությամբ՝ առանց լուրջ գենետիկ անոմալիաների։ Ժառանգական հիվանդություններից ցեղում հայտնաբերվել են ֆոն Վիլեբրանդի հիվանդությունը, հիպոթիրեոզը, ծիածանաբորբ, պիգմենտացիայի խանգարումները (վիտիլիգոն և վաղաժամ սպիտակում), ազդրի բնածին հոդախախտը, ծնկային ոսկրի բորբոքումը, օստեոխոնդրիտը, կարճացած ողնաշարը ։ Կատվային շարժունություն և կայունությունն ապահովում են շանը վնասվածքների հանդեպ լավ դիմադրություն ։ Կատարյալ վիճակում բրդի պահպանման համար անհրաժեշտ է հավասարակշռված կեր՝ անհրաժեշտ ճարպերի բավարար քանակով ։ Հնարավոր են ալերգիկ ռեակցիաներ սննդի կամ խնամքի միջոցների օգտագործման արդյունքում ։
Շունը սովորաբար ծննդաբերում է երեք ձագ, սիբա-ինու ցեղատեսակի էգերը ուշադիր և հոգատար մայրեր են։ Այս ցեղատեսակի ներկայացուցիչները ուշ են ծերանում և հաճախ ապրում են մինչև 14 տարի, կյանքի միջին տևողությունը 12-15 տարի է ։
Կերակրում և խնամք
Սիբաները մաքուր են, խուսափում են կեղտոտ տեղերից, շրջանցում են լճերը, իսկ զբոսանքից հետո լվանում են թաթերը։ Շունը լավ պաշտպանված է անձրևից և ձյունից, մազածածկույթի առանձնահատկությունների շնորհիվ, ինչը հնարավորություն է տալիս երկար զբոսնել նրա հետ նույնիսկ ցուրտ եղանակին։ Նման մազածածկույթի խնամքը բավականին հեշտ է և սահմանափակվում է կոպիտ մազերով խոզանակով սանրմամաբ (մազաթափման ընթացքում՝ օրական երկու կամ ավելի անգամ) և ամենօրյա լվացմամբ ։
Սիբա-ինուին պահանջում է ականջների և ատամների մաքրում, ինչպես նաև թաթերի բարձիկների միջև մազածածկույթի կարճացում և ճանկերի կտրում ։
Գրականություն
Կատեգորիա:Կաթնասուններ
Մառլեն Հովսեփյան
Մառլեն Մկրտչի Հովսեփյան, ռազմական տեխնիկայի բնագավառի գիտնական։ Տեխնիկական գիտությունների թեկնածու (1967), ԽՍՀՄ ՌԾՈւ առաջին կարգի կապիտան (1979):
Կենսագրություն
Մառլեն Հովսեփյանը ծնվել է 1927 թվականի նոյեմբերի 3-ին, Դիլիջանում։ 1950 թվականին ավարտել է Երևանի պոլիտեխնիկական ինստիտուտը, 1952 թվականին՝ Լենինգրադի նավաշինության և սպառազինության ռազմածովային ակադեմիան։ 1955-1958 թվականներին վերաորակավորվել է ականատորպեդային զենքի արտադրման գծով և աշխատել ռազմածովային տեխնիկայի նախագծման ձեռնարկություններում՝ որպես գիտաշխատող, ավագ գիտաշխատող, վարչության պետի տեղակալ։ 1979-1980 թվականներին եղել է ԽՍՀՄ նավաշինական արդյունաբերության նախարարության «Հիդրոսարք» ԿԳՀԻ Սևծովյան մասնաճյուղի բաժանմունքի պետ, 1980-1985 թվականներին՝ Երևանի «Աստրո» Գիտաարտադրական միավորման գլխավոր ճարտարագետ, գլխավոր տնօրեն ։
Ծանոթագրություններ
Կատեգորիա:Հայ գիտնականներ Կատեգորիա:ՀՊՃՀ շրջանավարտներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Տեխնիկական գիտությունների թեկնածուներ Կատեգորիա:Ռազմական տեխնիկայի բնագավառի գիտնականներ
Դիվերգենցիա (կենսաբանություն)
Դիվերգենցիա (՝ տարամիտում, անջատում), կենսաբանության մեջ, էվոլյուցիայի ընթացքում օրգանիզմների հատկանիշների տարամիտում։ «Դիվերգենցիա» երևույթը բացահայտել է Դարվինը՝ բացատրելով մշակովի բույսերի բազմաթիվ սորտերի, ընտանի կենդանիների տեսակների, ինչպես նաև բնության մեջ գոյություն ունեցող կենսաբանական տարբեր ձևերի առաջացումը։ Արհեստական ընտրությամբ ստացված մշակովի բույսերի և ընտանի կենդանիների յուրաքանչյուր խմբի դիվերգենցիան պայմանավորված է մարդու պահանջներով։ Դարվինը դիվերգենցիայի սկզբունքով է բացատրել բնության մեջ տեսակառաջացման, կարգաբանական խոշոր խմբերի ու նրանց միջև ստեղծվող խզումների առաջացման պրոցեսը։ Դիվերգենցիան պահպանվում է գոյության պայքարով և հանգեցնում կազմությամբ ու ֆունկցիաներով միմյանցից տարբերվող օրգանիզմների ստեղծման։ «Տարամիտող էվոլյուցիա» տերմինն առաջին անգամ օգտագործել է Գուլիքը (1832-1923) ։
Գարի Փլեյեր
Գարի Փլեյեր (անգլ`. Gary Player, ), հարավաֆրիկացի գոլֆ խաղացող։ Գոլֆի պատմության մեջ ամենահզոր խաղացողներից մեկը։ Գարին այն միակ սպորտսմենն է աշխարհում, ով վերջին 3 տասնամյակում կարողացել է նվաճել Բրիտանիայի բաց գավաթը։
Գարին հանդիսանում է «Ինչքան շատ եմ պարապում, այդքան հաճախ է բախտս բերում» աֆորիզմի հեղինակը։
Արտաքին հղումներ
Կատեգորիա:Հարավաֆրիկացի գոլֆիստներ
Իդրիսովո (այլ կիրառումներ)
Իդրիսովո, կարող է վերաբերել՝
Մղարթի պատմության և մշակույթի անշարժ հուշարձանների ցանկ (Լոռու մարզ)
Այս հոդվածը ներկայացնում է Լոռու մարզի Մղարթ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 34 հուշարձան (16 միավոր)։
Ծանոթագրություններ
Կատեգորիա:Լոռու մարզի հուշարձանների ցանկեր
Արմեն Հակոբյան (այլ կիրառումներ)
Արմեն Հակոբյան անունը կարող է վերաբերել հետևյալ անձանց.
Իզմայլովո (այլ կիրառումներ)
Իզմայլովո, կարող է վերաբերել՝
Իժորա (այլ կիրառումներ)
Իժորա, կարող է վերաբերել՝
Քերման
Քերման (کرمان), քաղաք Իրանի հարավարևելյան հատվածում։
Պատմություն
1794 թվականին քաղաքը՝ որպես Զենդևյան վերջին ամրոց, այրվեց Ագա Մոհամմեդ Շագա Կաջարայի զորքերի կողմից։ Կեսամյա պայքարից հետո քաղաքը ենթարկվում է թալանի, իսկ բնակիչները՝ դաժանությունների և ստորացումների։ Քերմանը երեք ամսով տրվեց զորքին, քաղաքաբնակների մեծ մասը բնաջնջվեց, 20 հազարը տղամարդու աչքերը հանեցին, իսկ 8 հազար կին գերեվարվեց։ 600-ից ավել կտրված գլուխներով պատրաստված էր բուրգ։ Առաջնորդ Լուտֆ Ալի Խանի աչքերը հանել էին և քառատել։
Տնտեսություն
Քերմանի տնտեսությունը հիմնված է արդյունաբերության, հանքերի և գյուղատնտեսության վրա։
Աշխարհագրություն
Քերմանը շրջապատված է լեռներով․ քաղաքի բարձրությունը ծովի մակարդակից՝ 1755 մետր։ Քերմանի կլիման բնութագրվում է որպես չափավոր․ ամռանը՝ շոգ, իսկ գարնանը հաճախակի ավազամրրիկներով։ Տարեկան տեղումների միջին քանակը 135 մմ է, գրեթե հիմնական տեղումները դեկտեմբեր-ապրիլ ամիսներին են։
Բնակչություն
Ըստ 2012 թվականի մարդահամարի քաղաքի բնակչության թիվը 573 449 մարդ է, իսկ 2011 թվականին հաշվառվել էր 734442 մարդ ։
Ծանոթագրություններ
Կատեգորիա:Իրանի քաղաքներ Կատեգորիա:Իրանի տեսարժան վայրեր Կատեգորիա:Իրանի նախկին մայրաքաղաքներ
Գալագանովկա (ավան, Սնիգիրյովկայի շրջան)
Գալագանովկա (Галаганівка), ավան Ուկրաինայի Նիկոլաևի մարզի Սնիգիրյովկայի շրջանում։
2001 թվականի տվյալներով Գալագանովկա ավանում բնակվում էր 63 մարդ։
Արտաքին հղումներ
Կատեգորիա:Ուկրաինայի Նիկոլաևի մարզի Սնիգիրյովկայի շրջանի բնակավայրեր Կատեգորիա:Ուկրաինայի ավաններ
(104) Կլիմենե
(104) Կլիմենե (Klymene), աստերոիդ աստերոիդների հիմնական գոտում։ Հայտնաբերվել է 1868 թվականի սեպտեմբերի 13-ին Ջեյմս Վոթսոնի կողմից Դետրոյտում ։ Անվանվել է Հունական դիցաբանության Կլիմենեներից մեկի անունով։
Միջին հեռավորությունը Արեգակից կազմում է 3,150848 ա. մ., առավելագույնը մոտենում է 2,6602 ա. մ. հեռավորության վրա և հեռանում 3,6415 ա. մ., իսկ Երկրի ուղեծրին Կլիմենե աստերոիդը նվազագույնը մոտենում է 1,6757 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2042,86 երկրային օրվա ընթացքում, իր ուղեծրով շարժվելով միջինում 0,176223 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,79° անկյուն։
Կլիմենե աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
*Անվանման բացատրությունը Փոքր մոլորակների կենտրոնի կայքում
Կլիմենե Կլիմենե
Կլիմենե Կլիմենե Կլիմենե
Նոգլիկի
Նոգլիկի (Ноглики), քաղաքատիպ ավան Ռուսաստանի Սախալինի մարզի Նոգլիսկի քաղաքային օկրուգի կազմում։
Բնակչությունը 2012 թվականին գրանցված տվյալներով կազմում էր 11012 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1930 թվականին հիմնադրված բնակավայրեր Կատեգորիա:Ռուսաստանի Սախալինի մարզի Նոգլիսկի քաղաքային օկրուգի բնակավայրեր
Իլիկովո (այլ կիրառումներ)
Իլիկովո, կարող է վերաբերել՝
Տիրոջ հրեշտակ
Տիրոջ հրեշտակ (Angel of the Lord, מַלְאַךְ יְהוָה, «YHWH-ի հրեշտակ» կամ «Յահվեի պատգամաբեր»), եբրայերեն Աստվածաշնչում (Հին Կտակարան) Իսրայելի աստծո անունից բազմիցս հանդես եկող էակ։
Եբրայերեն malakh YHWH արտահայտությունը, որն Աստվածաշնչում հանդիպում է 65 անգամ, կարելի է թարգմանել ինչպես՝ «Տիրոջ հրեշտակը», այնպես էլ՝ «Տիրոջ հրեշտակ»։ Աստվածաշնչի՝ Հակոբ Ա-ի հրամանով անգլերեն թարգմանված տարբերակում (KJV) ավելի հաճախ հանդիպում է արտահայտության առաջին, քան թե երկրորդ թարգմանությունը ։ Սեպտուագինտայում (LXX) հանդիպում են երկու թարգմանություններն էլ  ։
«Տիրոջ հրեշտակ» արտահայտությանը նման «Աստծո հրեշտակ» (mal'akh 'Elohim) արտահայտությունն Աստվածաշնչում հանդիպում է 12 անգամ, որից երկուսը՝ հոգնակի թվով։ Եվս մեկ նմանատիպ արտահայտություն՝ «Ներկայության հրեշտակ» (Angel of the Presence) հանդիպում է միայն մեկ անգամ (Եսայի 63:9)։
Նոր Կտակարանում «Տիրոջ հրեշտակ» (ἄγγελος Κυρίου) արտահայտությունն օգտագործված է մի քանի անգամ, բայց միայն մեկ անգամ է նույնացվել Գաբրիելի հետ (Ղուկաս 1:11–19)։
Եհովայի հրեշտակ
Եբրայերեն מַלְאַךְ יְהוָה արտահայտության կիրառման դեպքեր հայտնաբերվել են հետևյալ տեքստերում (այստեղ բերված են KJV թարգմանությամբ)․
Հին Կտակարանի հունարեն թարգմանությունը, որը հայտնի է «Սեպտուագինտա» անունով, եբրայերեն מַלְאַךְ יְהוָה as ἄγγελος Κυρίου արտահայտության համար առաջարկում է «Տիրոջ հրեշտակ», իսկ ὁ ἄγγελος Κυρίου արտահայտության համար՝ «Տիրոջ հրեշտակը» տարբերակները, որոնք ըստ եբրայերեն խոսելաոճի՝ պետք է նշանակեին ոչ ավելին, քան «Տիրոջ հրեշտակ», ուստի Սեպտուագինտան այն կամայականորեն թարգմանել է հոդով կամ առանց հոդի ։
Հակոբ Ա-ի թարգմանության մեջ ու դրա նոր տարբերակում մեծատառով «Հրեշտակ» բառը ենթադրում է «Տիրոջ հրեշտակը», իսկ փոքրատառով «հրեշտակ» բառը՝ պարզապես «Տիրոջ հրեշտակ»․ Աստվածաշնչյան այլ տարբերակներում արտահայտությունը մեծատառով չի հանդիպում։
Էլոհիմի հրեշտակ
Եբրայերեն mal'akh 'Elohim արտահայտությունը («Աստծո հրեշտակ») հանդիպում է 12 անգամ, որոնցից երկուսում՝ հոգնակի թվով հետևյալ օրինակներում․
Բացի սրանցից, կան նաև օրինակներ, որտեղ նշված է, որ Աստված «ուղարկում է հրեշտակին»։
Նոր Կտակարան
Նոր Կտակարանում հունարեն ἄγγελος Κυρίου (aggelos kuriou, «Տիրոջ հրեշտակ») արտահայտությունը հանդիպում է Մատթեոսի Ավետարանում, Ղուկասի Ավետարանում, Հովհաննեսի Ավետարանում ու Գործք առաքելոցում։ Անգլերեն թարգմանություններում արտահայտությունը հանդիպում է և՛ որպես «Տիրոջ հրեշտակ», և՛ որպես «Տիրոջ հրեշտակը» ։ «Գործք»-ում և «Հայտնություն»-ում օգտագործված «նրա հրեշտակը» արտահայտությունը կարել է հասկանալ որպես «Տիրոջ հրեշտակ» կամ «Տիրոջ հրեշտակը»։ Ղուկասի ավետարանում նշված «Տիրոջ հրեշտակը» իր մասին խոսում է որպես Գաբրիելի։
Մեկնություններ
«Տիրոջ հրեշտակի» շատ հայտնություններ ընթերցողի մոտ կասկած են հարուցում․ արդյոք դա հրեշտա՞կ էր, թե՞ Յահվեն ինքն էր հայտնվել։ Բացի այն տեսակետը, որ «Տիրոջ հրեշտակը պարզապես հրեշտակ է», առաջարկվել են նաև այլ լուծումներ, ինչպես օրինակ՝ հրեշտակին Աստծո կամ Քրիստոսի երկրային դրսևորում (Ավատար) դարձնելը։
Կաթոլիկ հանրագիտարանում (1907) անգլիացի դոմինիկյան աստվածաբան Հաֆ Պոպը գրել է․ «Վաղ շրջանի Եկեղեցու հայրերը, առաջնորդվելով Սեպտուագինտայում գրված տեքստերի տառին համապատասխան, պնդել են, որ Աստված ինքն է հայտնվել Մովսեսին։ Այն ժամանակ Տերտուղիանոսի համար անբնական չի եղել այսպիսի դրսևորումները դիտարկել մարմնացման լույսի ներքո, և արևելյան հայրերից շատերը հետևել են նույն մտքին»։ Պոպը մեջբերել է Թեոդորետոսի տեսակետը, թե այդ հրեշտակը հավանաբար Քրիստոսն է եղել՝ «միածին որդին, մեծ խորհրդի հրեշտակը», որին հակադրել է լատինական հայրեր Հիերոնիմոսի, Օգոստինոսի ու Գրիգոր I-ի տեսակետը, թե դա ոչինչ այլ չէր, քան հրեշտակ։ Նա պնդել է նաև, որ Կաթոլիկ եկեղեցում գոյություն է ունեցել նաև հակառակ տեսակետը ։
«Տիրոջ հրեշտակի» հայտնություններն իրականում ներկայացվել են որպես թեոֆանիա․ հենց իր՝ Յահվեի հայտնություններ, քանի որ որոշ դեպքերում հրեշտակն ասել է․ «Ես Բեթ Էլի աստվածն եմ» կամ «Ես քո հոր աստվածն եմ»։
Այլ մեկնաբանություններ հիմնված են քերականաական առաջին դեմքի օգտագործման վրա, որով խոսել է ներկայացողը ։
Չնայած Վոյչեկ Կոսիորը համաձայն է մեկնության այս տեսակետին, նա նշել է մի քանի չլուծված հարցեր դրա հետ կապված․ մեծաթիվ թոեֆանիաներ, որոնցում mal’akh բառն ավելացված չէ Յահվե կամ Էլոհիմ անուններից առաջ, և ևս մեկ փաստ, որ այդ բառը երբեք չի կապվել աստվածաշնչյան հրեաների կողմից երկրպագված Էլ-Էլիոն, Էլ-Շադդի, Էլ-Ռոեհ անունների հետ ։
Հնարավոր քրիստոֆանիաներ
Վաղ շրջանի եկեղեցու հայրերն, ինչպես օրինակ՝ Հուստինոս Փիլիսոփան, նույնականացրել են «Տիրոջ հրեշտակին» նախամարմնացած Քրիստոսի հետ, որի հայտնությունը, այսինքն քրիստոֆանիան, արձանագրված է եբրայերեն Աստվծաշնչում։
Բեյքերի աստվածաշնչյան աստվածաբանության ավետարանական բառարանում Լուիս Գոլդբերգը գրել է․ «Հին Կտակարանում «Տիրոջ հրեշտակի» գործառույթները նախակերպավորել են Հիսուսի հաշտեցնող ծառայությունները։ Նոր Կտակարանում «Տիրոջ հրեշտակի» մասին հիշատակում չկա․ Մեսսիան ինքն է այդ անձը» ։
Եհովայի վկաները պնդում են, թե հրեշտակը, որն իսրայելցիներին հասցրել է իրենց խոստացված երկիրը և չի ներել օրինազանցությունը, որովհետև Աստծո անունն իր մեջ էր , «Աստծո առաջնեկ որդին էր», նախագոյ Քրիստոսը, որը նաև կոչվել է Միքայել Հրեշտակապետ, Իսրայելի ժողովրդի արքայազն, որի մասին նշվել է , առաջնեկը կոչվել է «Աստծո որդի», քանի որ նա ստեղծվել է իր հոր հատկանիշներով  ։
Հետագա ընթերցանություն
Կատեգորիա:Քրիստոնեական տերմիններ Կատեգորիա:Հրեշտակներ քրիստոնեությունում Կատեգորիա:Կրոն Կատեգորիա:Աստվածաբանություն Կատեգորիա:Քրիստոնեական դիցաբանություն Կատեգորիա:Աստվածաշունչ
Ամերիկահայ թատերաերաժշտական միություն
Ամերիկահայ թատերաերաժշտական միություն, մշակութային միություն։ Հիմնվել է 1966 թ.-ին, Լոս Անջելեսում՝ Վ. Մարտիրոսյանի նախաձեռնությամբ։ Նպատակն է քարոզչական միջոցներով ներկայացնել հայ մշակութային արժեքները և հայ արվեստագետների ստեղծագործությունները։ Կազմակերպում է երաժշտական և թատերական ներկայացումներ, ցուցահանդեսներ, ֆիլմերի ցուցադրություններ, Հայաստանից մշակութային խմբերի և գործիչների այցելություններ։
(7335) 1989 JA
(7335) , աստերոիդ ապոլոնի ընտանիքում։ Հայտնաբերվել է 1989 թվականի մայիսի 1-ին Էլեանոր Հելինի կողմից Պալոմարում ։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Ապոլոնի ընտանիքի աստերոիդներ
Մոնիկա Մոտիչակովա
Մոնիկա Մոտիչակովա (Monika Motyčáková, ), սլովենացի շախմատիստուհի, ՖԻԴԵ–ի կանանց վարպետ (2010)։
2015 թվականի Սլովակիայի չեմպիոն։
Սլովակիայի 2007 թվականի մինչև 16 տարեկանների պատանեկան առաջնության չեմպիոն։ 2007 թվականի Սլովակիայի պատանեկան առաջնության ավագ տարիքային խմբի արծաթե մեդալակիր։
Սլովակիայի հավաքականի կազմում մասնակցել է 2016 և 2018 թվականների շախմատային օլիմպիադաներին, 2017 և 2019 թվականների Եվրոպայի թիմային օլիմպիադաներին  , Միտրոպի գավաթին՝ 2019 թվական։
Տարբեր տարիքային կարգերում աշխարհի և Եվրոպայի պատանեկան առաջնությունների բազմակի մասնակից։
Եվրոպայի անհատական առաջնությունների, կայծակնային և արագ շախմատ ի 2017 թվականի Եվրոպայի առաջնության մասնակից։
Արտաքին հղումներ
Կատեգորիա:Շախմատային օլիմպիադաների մասնակիցներ
Մոսկվայի պետական իրավաբանական ակադեմիա
Օ.Ե Կուտաֆինի անվան Մոսկվայի պետական իրավաբանական ակադեմիա, ՄՊԻԱ (Московская государственная юридическая академия им. О. Е. Кутафина), բարձր մասնագիտական կրթության պետական հաստատություն (բուհ) Մոսկվայում։ Մտնում է Ռուսաստանի իրավաբանական բուհերի այսպես կոչված «Մեծ եռյակի» մեջ։ Այժմ Արևելյան Եվրոպայի լավագույն իրավաբանական բուհերից մեկն է։
Ակադեմիայի հիմնադրման պատմությունը կապված է 1931 թվականի հետ, երբ Մոսկվայում կազմավորված էին եղել Խորհրդային իրավունքի կենտրոնական հեռակա կուրսերը։ 1933 թվականին կուրսերը անվանափոխել են Խորհրդային իրավունքի կենտրոնական հեռական ինստիտուտի (Центральный заочный институт советского права), որը 1937 թվականին ձևափոխվել է Համախորհրդային իրավաբանական հեռական ինստիտուտի (Всесоюзный юридический заочный институт), 1990-ին՝ Մոսկվայի իրավաբանական ինստիտուտ, իսկ 1993 թվականի հունիսի 15-ին հաստատությունը վերջնականապես ստացել է Մոսկվայի պետական իրավաբանական ակադեմիա անվանումը։
Արտաքին հղումներ
Կատեգորիա:Մոսկվայի ակադեմիաներ Կատեգորիա:Պրեսնյա Կատեգորիա:Իրավաբանական բուհեր
Իլինո (այլ կիրառումներ)
Իլինո, կարող է վերաբերել՝
Աստերոիդների ցանկ (237001-237100)
Աստերոիդների ցանկ (236901-237000) * Աստերոիդների ցանկ * Աստերոիդների ցանկ (237101-237200)
Լյուսի Սյուլահյան
Նախնական կրթությունն ստացել է Հալեպի ֆրանսիական քոլեջում, 1958 թվականից սովորել Կոստանդնուպոլսի համալսարանի փիլիսոփայության ֆակուլտետում։ Տպագրվել է 1960 թվականից՝ «Շիրակ», «Զարթոնք» և այլ պարբերականներում։ «Թափառող հոգիներ» (1970, պատմվածքների ժողովածու) գրքում պատկերել է սփյուռքահայերի կյանքը։ Երևանում 1984 թվականին լույս է տեսել նրա «Անավարտ սիրանվագ» պատմվածքների ժողովածուն։ Նրա գործերից թարգմանվել են նաև արաբերեն։ Սյուլահյանը միաժամանակ զբաղվում էր դասական և ժամանակակից հայ գրողների (Դանիել Վարուժան, Գրիգոր Զոհրապ, Եղիշե Չարենց, Ավետիք Իսահակյան, Վահան Թեքեյան, Գևորգ Էմին, Պերճ Զեյթունցյան, Վարդգես Պետրոսյան) ստեղծագործությունների արաբական թարգմանությունը կազմակերպելու և հրատարակելու գործով։ Սյուլահյանի նախաձեռնությամբ 1971 թվականից գործում է «Պարույր Սևակ» գրական սրահը։ Սյուլահյանը բազմիցս այցելել է Խորհրդային Հայաստան։
Կատեգորիա:Սփյուռքահայ արձակագիրներ
Կրեշչատիկ (գյուղ, Զաստավնայի շրջան)
Կրեշչատիկ (Хрещатик), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Կրեշչատիկ գյուղում բնակվում էր 905 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Զաստավնայի շրջանի բնակավայրեր Կատեգորիա:Ուկրաինայի գյուղեր
Սմիթսոնյան ինստիտուտ
Սմիթսոնյան ինստիտուտ (Smithsonian Institution), գիտահետազոտական և կրթական խոշոր ինստիտուտ և նրան պատկանող թանգարանների համալիր ԱՄՆ-ում։ Հիմնադրվել է 1846 թվականի օգոստոսի 10-ին ԱՄՆ Կոնգրեսի հատուկ որոշմամբ Վաշինգտոնում` անգլիացի քիմիկոս և հանքաբան Ջեյմս Սմիթսոնի (1765-1829) կտակած միջոցներով, որը զավակ չուներ և իր ողջ ունեցվածքը կտակել է «գիտությունը ժողովրդի մեջ տարածելու և ընդլայնելու» համար ։
Ինստիտուտն ավանդաբար գլխավորում է ԱՄՆ-ի նախագահը, պատվավոր խորհրդի կազմում են նաև փոխնախագահը, պետական քարտուղարը, ֆինանսների, պաշտպանության, արդարադատության մինիստրները և պաշտոնական այլ անձինք։
Միավորում է Ազգային թանգարանը, Սմիթսոնյան աստղադիտարանը, Արվեստի ազգային պատկերասրահը, Ազգաբանական հետազոտությունների ինստիտուտը, Ազգային կենդանաբանական այգին և գիտական այլ հիմնարկներ։
Այն ի սկզբանե կազմակերպվել էր որպես «Միացյալ Նահանգների ազգային թանգարան», բայց այս անվանումը դադարել է գոյություն ունենալ 1967 թվականին ։
Սմիթսոնյան ինստիտուտն անվանվել է «ազգի ձեղնահարկ», իր բազմաբնույթ պաշարների թվով` 154 միլիոն առարկաներով տարբեր հաստատություններում. 19 թանգարան, 21 գրադարան, 9 հետազոտական կենտրոն և կենդանաբանական այգի, որոնք ներառում են պատմական ու ճարտարապետական տեսարժան վայրեր։ Հաստատությունների մեծ մասը գտնվում է Վաշինգտոնում ։ Լրացուցիչ օբյեկտները գտնվում են Արիզոնայում, Մերիլենդում, Մասաչուսեթսում, Նյու Յորքում, Փիթսբուրգում, Տեխասում, Վիրջինիայում և Պանամայում։ Ավելի քան 200 հաստատություններ և թանգարաններ 45 նահանգներում, Պուերտո Ռիկոյում, իսկ Պանամայում Սմիթսոնյան ինստիտուտի մասնաճյուղերն են ։
Տարեկան մոտ 30 միլիոն մարդ անվճար այցելում է ինստիտուտի հիմնարկներ ։ Պաշտոնապես համարվում է պետական հաստատություն, ֆինանսավորվում է ԱՄՆ կառավարության, մասնավոր նվիրատուների, ինչպես նաև հրատարակչական և առևտրային գործունեության հաշվին (հիմնականում՝ զարգացնող և ուսուցողական խաղերի, ծրագրերի, տեսանյութերի թողարկում, հուշանվերների վաճառք)։ Նրա տարեկան բյուջեն կազմում է մոտ 1,2 մլրդ դոլար, ընդ որում երկու երրորդը կազմում են ամենամյա դաշնային հատկացումները ։ Եկամուտների մնացած մասը գալիս է մասնավոր և կորպորատիվ նվիրատվություններից, անդամավճարներից և մանրածախ առևտրից, կոնցեսիաներից և լիցենզիաներից ստացված եկամուտներից ։ Ինստիտուտը հրատարակում Smithsonian и Air & Space ամսագրերը։
Պատմություն
Ջեյմս Սմիթսոնն իր կտակում ցուցակում երկրորդը նշել է Միացյալ Նահանգները իր եղբորորդու` Հենրի Ջեյմս Հանգերֆորդի (Henry James Hungerford) անունից հետո։ 1835 թվականին Հանգերֆորդը մահացել է անզավակ, և այդ կերպ Ջեյմս Սմիթսոնի ժառանգությունն անցել Է ԱՄՆ-ի կառավարությանը՝ Վաշինգտոնում Սմիթսոնյան ինստիտուտ անունով հաստատություն հիմնելու պայմանով` «մարդկանց շրջանում գիտելիքների ընդլայնման և տարածման համար»։ 1836 թվականի հուլիսի 1-ին ԱՄՆ-ի Կոնգրեսն իրականացրել է բոլոր ձևականությունները՝ կապված համապատասխան բարեգործական հիմնադրամի ստեղծման հետ ։ Ժառանգություն ստանալով` նախագահ Ջեքսոնը պատասխանատվությունը դրել է դիվանագետ Ռիչարդ Ռաշի վրա, որը Ջ ․ Ք. Ադամսի օրոք եղել է ԱՄՆ ֆինանսների նախարարը։ 1838 թվականի օգոստոսին Ռաշը Ամերիկա է բերել 105 պարկ` 104 960 ոսկե սովերենով (անգլիական ոսկե դրամ), ինչը ոսկու ժամանակակից գնի դեպքում կազմում է ավելի քան 10 մլն դոլար ։
Սմիթսոնի կարգավիճակի ճակատագիրը երկար վեճերից հետո (գիտնականը կոնկրետ չէր նշել, թե ինչ գումարն ինչի վրա պետք է ծախսվի) ի վերջո լուծվել է. 1846 թվականի օգոստոսի 10-ին ստորագրվել է Սմիթսոնյան ինստիտուտի հիմնադրման ակտը, որի մեջ պետք է մտնեին թանգարանը, գրադարանը, ինչպես նաև պատմության, գիտության և արվեստի իրերի հավաքածուն ու հետազոտական ծրագրի անցկացումը։ 1901 թվականին այն շենքում, որն այսօր տեղեկատվական կենտրոն է բոլոր նրանց համար, ովքեր այցելում են թանգարան, թաղվել են Սմիթսոնի մասունքները, որոնք բերվել են Անգլիայից։
Ծանոթագրություններ
Կատեգորիա:Ամերիկայի ինստիտուտներ Կատեգորիա:ԱՄՆ-ի ազգային թանգարաններ
Իլինովկա (այլ կիրառումներ)
Իլինովկա, կարող է վերաբերել՝
Կուլոնի հաստատուն
Կուլոնի հաստատուն, էլեկտրական ուժի հաստատուն, էլեկտրաստատիկ հաստատուն, համեմատականության գործակից Կուլոնի օրենքում։ Նշանակվում է ke։ Ճշգրիտ արժեքը՝ ke = 8.987 551 787 368 1764 Ն·մ2/Կ2 (մ/Ֆ)։ Անվանումն ստացել է ֆրանսիացի ֆիզիկոս Շառլ Կուլոնի (1736–1806 թթ.) պատվին։
Արժեքը
ke Կուլոնի հաստատունի ճշգրիտ արժեքը տրվում է երեք հիմնարար, ինվարիանտ մեծություններով, որոնցով բնութագրում է վակուումը Միավորների միջազգային համակարգում՝ c0 լույսի արագությունը, μ0 մագնիսական թափանցելիությունը և ε0 դիէլեկտրիկական թափանցելիությունը, որոնք Մաքսվելի հավասարումներում կապված են առնչությամբ։
Քանի որ Միավորների միջազգային համակարգի հիմնական միավորներով կազմված էլեկտրամագնիսականության բնական միավորները՝ c0 լույսի արագությունը 299,792,458մ/վ է, վակուումի մագնիսական թափանցելիությունը՝ μ0–ն 4π·10−7 Հ/մ և դիէլեկտրիկական թափանցելիությունը վակուումում ՝ ε0-ն 1 /(μ0 c0) ≈ 8.854 Ֆ/մ է, ապա Կուլոնի հաստատունը կլինի
Օգտագործումը
Կուլոնի հաստատունի օգտագործման օրինակներ՝
Կուլոնի օրենքում՝
Էլեկտրական դաշտի էներգիաում՝
Էլեկտրական դաշտի արտահայտության մեջ՝
Ծանոթագրություններ
Կատեգորիա:Էլեկտրականություն Կատեգորիա:Էլեկտրամագնիսականություն Կատեգորիա:Ֆիզիկական հաստատուններ
Կտեսիաս Կնիդացի
Կտեսիաս Կնիդացի (ծննդյան և մահվան թվականները անհայտ են), մ.թ.ա. V—IV դդ. հույն պատմիչ, բժիշկ։ Մ.թ.ա. 415—398 թվականներին ապրել է Պարսկաստանում, եղել արքունի բժիշկ։ Գրել է բժշկագիտական երկեր, որոնք չեն պահպանվել։ Պաշտոնական աղբյուրների և զրույցների հիման վրա գրել է «Պարսկականք» («Ilepaixa»), աշխատությունը՝ 23 գրքով։ Վեց գրքերն ընդգրկել են Ասորեստանի և Մարասանի պատմությունը մինչև պարսկական պետության հիմնադրումը, հաջորդ 7-ը՝ Պարսկաստանի պատմությունը մինչև Քսերքսես I-ի մահը (մ.թ.ա. 465), վերջին 10-ը՝ պարսից պատմությունը մինչև մ.թ.ա. 398 թվականը։ Աշխատությունը չի պահպանվել։ Բյուզանդիայի Փոտ պատրիարքը (IX դ.) կազմել է 7-23 գրքերի քաղվածքը, իսկ առաջին 6 գրքի մասին գաղափար ենք կազմում Դիոդորոս Միկիլիացուց, որի 2-րդ գիրքը հիմնված է Կտեսիաս Կնիդացու երկի վրա։ Հեղինակել է նաև «Հնդկականք» («’Ivdixa») երկը (կորած), որում արժեքավոր տեղեկություններ են եղել Հնդկաստանի մասին։ Ժամանակակից պատմագիտությունը նրան համարում է պակաս արժանահավատ, քան ժամանակակից մյուս հույն պատմիչներին։
Կատեգորիա:Հույն պատմիչներ Կատեգորիա:Հույն բժիշկներ Կատեգորիա:Մ․թ․ա․ 5-րդ դարի հույներ Կատեգորիա:Հույն գրողներ
Հալեպի վիլայեթ
Հալեպի վիլայեթ, վիլայեթ Օսմանյան Կայսրության կազմում։
Պատմություն
1867 թվականին վիլայեթն ուներ երեք գավառ։ Հետագայում Սիրիայի Կիլիկիայի մեջ մտնող շրջանները մտցրեցին նոր կազմված Ադանայի վիլայեթի կազմի մեջ։
Բնակչություն
Գրեթե ամբողջապես հայաբնակ էին Մարաշի գավառւ, Հալեպի գավառներից Բեյլանի և Իսկենդերունի գավառակները և Անտիոքի, Քիլիսի ու Այնթապի գավառակների որոշ մասերը։
1892 թվականին ուներ 995 000 բնակիչ, որից 790 000-ը՝ մուսուլմաններ, 49000-ը՝ հայեր, 136000-ը՝ հույներ։ 1915 թվականին Հալեիպ վիլայեթում կար 99 000 հայ, որի գերեթ կեսը ենթարկվեց բռնագաղթի։
Վարչական բաժանում
1867 թվականին Հալեպի վիլայեթի կազմի մեջ էին մտնում հետևյալ գավառները.
Հալեպի սանջակ
Հալեպի գավառի կազմի մեջ էին մտնում հետևյալ գավառակները.
Մարաշի սանջակ
Ուրֆայի գավառի կազմի մեջ էին մտնում հետևյալ գավառակները.
Ուրֆայի սանջակ
Ուրֆայի գավառի կազմի մեջ էին մտնում հետևյալ գավառակները.
Ծանոթագրություններ
Կատեգորիա:Կիլիկյան Հայաստանի պատմություն Կատեգորիա:1866 թվականին հիմնադրված բնակավայրեր Կատեգորիա:1918 կազմալուծված պետություններ և տարածքներ Կատեգորիա:Շանլըուրֆայի մարզի պատմություն Կատեգորիա:Ադանայի նահանգի պատմություն
Հայելի (մանկական թատրոն)
«Հայելի» մանկական երաժշտական թատրոն (Де́тский музыка́льный теа́тр «Зазерка́лье»), կամերային օպերային ներկայացումների թատրոն Սանկտ-Պետերբուրգում։ Հիմնադրվել է 1987 թվականին՝ Ալեքսանդր Պետրովի և Պավել Բուբելնիկովի կողմից ։
Թատրոնի պատմություն
Թատրոնի անվանումը, որը 1987 թվականին տրվել է հիմնադիրների կողմից, ակնհայտորեն մտածվել է Լուիս Քերոլի պարադոքսալ փիլիսոփայության ազդեցությամբ և ստեղծագործականության երևույթին ուղղված գեղարվեստական մոտեցում է արտահայտում ։ 1995 թվականից թատրոնը տեղակայված է Ռուբինշտեյն փողոց, տուն 13 հասցեում, որտեղ Երկրորդ համաշխարհային պատերազմից հետո գտնվում էր ժողովրդական ստեղծագործության թատրոնը, իսկ 1980-ական թվականներին գործել է Լենինգրադյան ռոք-ակումբը ։ Շենքը, որտեղ գտնվում է թատրոնը (Մ. Ռուադզեի նախկին եկամտաբեր տունը և հավաքների սրահը, ավելի ուշ` Ա. Պավլովայի տունը), ճարտարապետական հուշարձան է և ընդգրկված է Ռուսաստանի Դաշնության ժողովուրդների մշակութային ժառանգության միասնական պետական ռեգիստրում` որպես տարածաշրջանային նշանակության մշակութային ժառանգության օբյեկտ ։
Խաղացանկ
Թատրոնը մեծ կարևորություն է տալիս երիտասարդ սերնդին օպերային մշակույթի հաղորդակից դարձնելուն` կատարելով ընտանեկան թատրոնին առաքելություն։ Այդ պատճառով խաղացանկի հիմնական մասը հասցեագրված է ինչպես մեծահասակներին, այնպես էլ` երեխաներին։ Թատրոնի կողմից երկու տարիքային հանդիսատեսի համար պատվիրված մի շարք ստեծագործություններ հեղինակել են ժամանակակից կոմպոզիտորներ Ի. Կուզնեցովը, Ս. Բանևիչը, Օ. Պետրովան, Վ. Վիսոցկին, Մ. Ցեսլյուկևիչը։ Ամեն ամիս թատրոնը ներկայացումներ է խաղում մանկական կրթական «Ալիսայի երաժշտական արկածները Հայելու աշխարհում» աբոնեմենտի շրջանակներում, որտեղ ներկառուցված սյուժեով շոուի ձևաչափի միջոցով երեխաները ծանոթանում են օպերային արվեստի այբուբենին։
Ձեռքբերումներ
«Հայելի» թատրոնը ներկայացնում է Պետերբուրգի երաժշտական արվեստը հեղինակավոր տարբեր փառատոններին ինչպես Ռուսաստանում (Մոսկվա, Սամարա, Պսկով, Նովգորոդ, Օրենբուրգ, Կոստոմուշկա) այդպես էլ` արտերկրում (Լյուբեկ, Բոստոն, Տալլին, Ռիգա, Մինսկ)։
Թատրոնի` 10 տարիների ընթացքում ստացած մրցանակների և պարգևների շարքում են 6 «Տարվա լավագույն ներկայացում» 6 մրցանակներ, «Ոսկե սոֆիտ» մրցանակ` 3 անվանակարգերում (1995), 1997 թվականի «Ոսկե դիմակ» ազգային մրցանակ։ Սակայն թատրոնի գլխավոր ձեռքբերումը ձևավորված հանդիսատեսն է և երաժշտական մշակույթի աշխարհում թատրոնի անթերի հեղինակությունը։
Մեյսոն Գուդինգ
Մեյսոն Գուդինգ (Mason Gooding, ), ամերիկացի դերասան, որն առավել հայտնի է «Ամեն ինչ լավ կլինի» և «Սիրով, Վիկտոր» հեռուստասերիալներում կատարած դերերով։
Կենսագրություն
Ծնվել է Լոս Անջելեսում՝ երեք երեխայից բաղկացած ընտանիքում, որտեղ եղել է ավագը։ Նրա հայրը Քյուբա Գուդինգ Կրտսերն է, իսկ մայրը՝ Սառա Քափֆերը ։ Հայրական կողմից նրա պապը «The Main Ingredient» խմբի նախկին վոկալիստն է։
Սովորել է Կալիֆոռնիայի Ուայնդոուրդ ավագ դպրոցում, որտեղ 4 տարի խաղացել է տեղի դպրոցի ֆուտբոլային ակումբի կազմում։ Դպրոցն ավարտելուց հետո ընդունվել է Նյու Յորքի համալսարանի կիեմատոգրաֆիայի և մեդիա-արվեստի բաժին։ Առաջին կուրսում ուսումը կիսատ է թողել՝ իրեն դերասանական կարիերային նվիրելու համար ։
Արտաքին հղումներ
Կատեգորիա:Ամերիկացի կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի ամերիկացի դերասաններ
Նոգուշի (գյուղ, Բելոկատայսկի շրջան)
Նոգուշի (Ногуши, Нөгөш), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 736 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելոկատայսկի շրջանի բնակավայրեր
Սմբակավորներ
Սմբակավորներ (Ungulata), կաթնասուն կենդանիների վերնակարգ։
1. միասմբակավորներ, 2․ երկսմբակավորներ, 3․ կնճիթավորներ, 4․ սիրեններ, 5․ դամաններ։
Սմբակավորների մեծամասնությունն ունի սմբակներ։ Մարմնի չափերը տատանվում են նապաստակի մեծությունից (դամաններ) մինչև փղերը։ Բուսակեր են, հազվադեպ՝ ամենակեր։ Տարածված են բոլոր մայրցամաքներում, բացի Անտարկտիդայից (Ավստրալիա տարվել են), ինչպես նաև որոշ ծովերի առափնյա ջրերում (սիրեններ)։ Ծագել են նախնադարյան սմբակավոր կոնդիլարթրներից։ Բազմաթիվ սմբակավորներ արդյունագործության օբյեկտ են։ Սմբակավորներ վերնակարգին են պատկանում ամենաարժեքավոր ընտանի կենդանիները՝ ձիերը, եղջերավոր անասունները, խոզերը, ուղտերը և այլն։
Կատեգորիա:Սմբակավորներ
NEMO թանգարան
NEMO (NEMO Science Museum), Նիդերլանդների խոշորագույն գիտական թանգարանը, կատուցվել է Ռենցո Պիանոյի նախագծով։ Գտնվում է մայրաքաղաք Ամստերդամում, Կենտրոնական կայարանից և Ծովային թանգարանից աջ։
Պատմություն
ՆԵՄՈ թանգարանն առաջացել է Աշխատանքի թանգարանի բազայի հիման վրա, որը գոյություն է ունեցել 1920-1930 թվականներին, և 1950-1960-ականներին կոչվել է Արդյունաբերության և տեխնոլոգիաների հոլանդական ինստիտուտ։ Մինչև 1980-ական թվականները ծագել է կրթական թանգարան հիմնադրելու միտքը․ թանգարանը պետք է հետաքրքրություն առաջացներ գիտության և տեխնոլոգիաների նկատմամբ վաղ տարիքից։ 6 տարի անց, Նիդերլանդների թագուհի Բեատրիքսի մասնակցությամբ բացվեց «Նոր մետրոպոլիս» անունով թանգարանը։
Երկու տարի անց թանգարանը կանգնեց ֆինանսական խնդիրների առջև, և արդյունքում սնանկացավ։ Այնուհետև հաջորդեցին որոշակի վերակազմակերպումներ, թանգարանը սկսվեց կոչվել «Գիտության և տեխնոլոգիաների ազգային կենտրոն» ։
Ցուցանմուշներ
Թանգարանի ցուցանմուշներից շատերը ստեղծվում են աշխատակիցների կողմից ՝ ձեռքի տակ եղած նյութերից և նախատեսված են ձեռք տալու համար, քանի որ հենց դա է բացատրում, թե ինչպես է կառուցված աշխարհը։ Թանգարանում կա ՆԵՄՈ-թատրոն, որտեղ անցկացվում են ցուցահանդեսներ, շնորհանդեսներ, դասախոսություններ։
Շենք
Թանգարանի աստիճանային տանիքից, որտեղ կարել է հասնել թանգարանի չորրորդ հարկից, բացվում է տեսարան դեպի հին քաղաք։ Սա Ամստերդամի միակ բարձրահարկ շենքն է, որտեղից բացվում է նման տեսարան։
Շինությունը ոչ միշտ է եղել կանաչ․ 1997 թվականից պղինձը աստիճանաբար պատվել է պատինայով։
Արտաքին հղումներ
Կատեգորիա:Ամստերդամի թանգարաններ Կատեգորիա:1923 հիմնադրված թանգարաններ
Սիլկվուդ (ֆիլմ)
«Սիլկվուդ» (Silkwood), ամերիկյան ֆիլմ-դրամա, որի ռեժիսորն է Մայք Նիկոլսը։ Այն նկարահանվել է 1983 թվականին։ Ֆիլմի սյուժեում ընկած են իրական փաստեր Քարեն Սիլկվուդի կյանքից, ով մահացել է անհայտ պայմաններում, երբ հետաքննում էր «Kerr-McGee» արտադրամասի խախտումների գործը, ուր նա աշխատում էր ։
Սյուժե
Քարեն Սիլկվուդը վարում է հանգիստ, ոչ արտառոց կենսակերպ։ Նա օրերով տքնում է գործարանում, որտեղ վերամշակում են պլուտոնիում։ Երբեմն-երբեմն այցելում է իր երեք երեխաներին, ովքեր ապրում են այլ քաղաքում իր նախկին քաղաքացիական ամուսնու հետ։
Նա մեկնում է Վաշինգտոն, որտեղ համապատասխան չինովնիկներին պատմում է գործարանում տեղի ունեցող զարտուղի գործերի մասին։ Այստեղ շատ է հետաքրքրում նրա պատմությունը, սակայն նրանք պահանջում են ներկայացնել խախտումների ապացույցները, որպեսզի կարողանան այն հրապարակել մամուլում։ Քարենը վերադառնում է աշխատանքի և, արհամարհելով գործընկերների և ղեկավարության սպառնալիքները, սկսում է հավաքել անհրաժեշտ նյութերը լրագրողների համար։ Նյու Յորք Թայմս թերթի լրագրողների հետ հանդիպման ճանապարհին Քարենը զոհվում է ավտովթարից։
Մրցանակներ և առաջադրումներ
Առաջադրումների և մրցանակների ամբողջական ցանկը IMDB կայքում ։
Արտաքին հղումներ
Կատեգորիա:1983 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան կենսագրական ֆիլմեր Կատեգորիա:Անգլերեն ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:20th Century Fox ֆիլմեր Կատեգորիա:Ամերիկյան ֆիլմեր Կատեգորիա:1980-ականների դրամա ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ամերիկյան ԼԳԲՏ ֆիլմեր
Իլինսկի (այլ կիրառումներ)
Իլինսկի, կարող է վերաբերել՝
Հացենի
Հացենի, ձիթենազգիների (Oleaceae) ընտանիքի տերևաթափ ծառերի, հազվադեպ՝ թփերի ցեղ։
Ընդհանուր բնութագիր
Բարձրությունը 20-40 մ է։ Տերևները բարդ են, հակադիր, կենտփետրաձև։ Ծաղկաբույլը հուրանանման է, ծաղիկները՝ միասեռ կամ երկսեռ։ Ծաղկում է ապրիլ-մայիսին՝ մինչև տերևների բացվելը։ Պտուղը միաբուն թևապտղիկ է։ Ջերմասեր է և չորադիմացկուն։ Մաքուր ծառուտներ չի առաջացնում։
Հայաստանում
ՀՀ-ում հայտնի է 2 տեսակ. բարձր կամ սովորական հացենի (F. excelsior), մինչև 30 մ բարձրությամբ ծառ է։ Աճում է գրեթե բոլոր անտառներում՝ կաղնու, բոխու, ղաժու և այլ տեսակների հետ։ Ցրտադիմացկուն է, ապրում է 250-300 տարի։
Տարածում
Աճում է կաղնու-բոխու, ղաժու, հաճարենու և այլ տեսակների հետ։ Երկրորդը հանդիպում է Տավուշի, Վայոց ձորի, Սյունիքի մարզերում։
Տեսակներ
Առանձնացնում են 51 տեսակ
Հացենի պենսիլվանյան
Հացենի պենսիլվանյան (Fraxinus pennsylvanica Marshall), ունի 15-25 մետր բարձրություն, բնի տրամագիծը՝ 1 մետր է։ Բնի և բազմամյա ճյուղերի կեղևը գորշամոխրագույն է, ճաքճքված։ Ընձյուղները մոխրագույն են, ծածկված սպիտակ ոսպնյակներով։ Հայաստանում մասսայաբար օգտագործվում է կանաչապատման և անտառապատման բնագավառում։
Կլորատերև հացենի
Կլորատերև հացենին (F. rotundifoila) 15-25 մ բարձրությամբ ծառ է։ Հանդիպում է Տավուշի մարզում (Գետիկի հովիտ), Սյունիքի մարզում, Սևանի ավազանում։
Կիրառություն
Ունեն ամուր, արժեքավոր բնափայտ։ Բնափայտն ամուր է, ճկուն, գեղեցիկ նախշերով, օգտագործվում է մանր գործիքաշինության, շինարարության տարբեր բնագավառներում։ Գեղազարդիչ է, կիրառվում է կանաչապատման, անտառային մշակաբույսերի և պաշտպանական անտառաբուծության մեջ։ Ապրում է մինչև 300 տարի։
Արտաքին հղումներ
Կատեգորիա:Հայաստանի բուսական աշխարհ Կատեգորիա:Ծառեր Կատեգորիա:Ձիթենազգիներ Կատեգորիա:Դեղաբույսեր
Իլյինսկոե (այլ կիրառումներ)
Իլյինսկոե, կարող է վերաբերել՝
Ավիշայ Կոհեն
Ավիշայ Կոհեն (Եբրայերեն՝ אבישי כהן‎‎, ), իսրայելցի ջազ բասիստ, կոմպոզիտոր, երգիչ և գործիքավորող։
Կենսագրություն
Ավիշայը ծնվել է Կիբուց Կաբրի, Իսրայելում ։ Մեծացել է երաժիշտների ընտանիքում։ Սկսել է դաշնամուր նվագել 9 տարեկանից, բայց 14 տարեկանում, ոգեշնչվելով Ջաքո Փասթորիուսից, սկսել է բաս կիթառ նվագել Ավելի ուշ՝ 2 տարի բանակի երաժշտական խմբում նվագելուց հետո նա սկսել է սովորել կոնտրաբաս նվագել Մայքլ Քլինգհոֆերի մոտ։ 2 տարի անց նա տեղափոխվել է Նյու Յորք և ծանոթացել է ուրիշ ջազ երաժիշտների հետ։ Նյու Յորքում մնալու սկզբնական տարիներին նա ստիպված էր ծանր աշխատանքներ կատարելու, ինչպես օրնակ շինարարություն։ Նրա խոսքերով այնտեղի առաջին տարին իր կյանքի ամենադժվար տարին է եղել, երբ նա ստիպված է եղել նվագել փողոցներում, մետրոներում, զբոսայգիներում։ Ուսանողական տարիներին մի քանի խմբերում լատինական ջազ նվագելուց հետո, դաշնակահար Դանիլո Պերեսը նրան առաջարկել է միանալ իր եռյակին ։
Լիլա
Լիլան Կոհենի Razdaz Recordz-ի առաջին ալբոմն է։ Ալբոմը արժանացել է հավանության իր ժանրային բազմազանության շնորհիվ։ Կոհենը իր գործի մասին ասել է. «Լիլան արտահայտում է ինձ՝ որպես արվեստագետի։ Միջազգային Vamp Band-ը 2 տարի շրջագայում է, և ես ուզում էի դրա մասին գրել։ Ես նաև հիմնեցի ռոք խումբ Gadu-ն իսրայելցի թմբկահար Մայք Սթար-ի հետ, ով թմբկահարների ամսագրի կողմից համարվել է ջազի ամենաագրեսիվ թմբկահարներից մեկը, և որոշ երիտասարդ երաժիշտների հետ, ովքեր ավարտել են Ուիլյան Փեթերսոնի համալսարանը։ Դա Նյու Յորքում խառնաշփոթ ստեղծեց և ես բացահայտում էի նոր տարածքներ։ Ես նաև աշխատում էի փոփ մեղեդիների վրա, մի կին վոկալիստի հետ՝ Լոլա անունով»։
Երաժշտություն
Կոհենի երաժշտական ձեռագիրը միջին-արևելյան, արևելա-եվրոպական և աֆրո-ամերիկյան երաժշտությունների խառնուրդ է
Արտաքին հղումներ
Կատեգորիա:Իսրայելցի երաժիշտներ Կատեգորիա:Կոմպոզիտորներ այբբենական կարգով Կատեգորիա:21-րդ դարի կոմպոզիտորներ Կատեգորիա:Իսրայելցի երգիչներ
(105) Արտեմիս
(105) Արտեմիս (Artemis), աստերոիդների հիմնական գոտում գտնվող աստերոիդ։
Հայտնաբերումը
Հայտնաբերել է 1868 թվականի սեպտեմբերի 16-ին Ջեյմս Վոթսոնը Դետրոյտում ։ Անվանվել է Հունական դիցաբանության Արտեմիս աստվածուհու անունով։
Հայկական առաջին դրամներ
Հայկական առաջին դրամներ, ստեղծվել են մ.թ.ա. 3-2-րդ դարերում։
Գորոխովսկոե (գյուղ, Սնիգիրյովկայի շրջան)
Գորոխովսկոե (Горохівське), գյուղ Ուկրաինայի Նիկոլաևի մարզի Սնիգիրյովկայի շրջանում։ Հիմնադրվել է 1925 թվականին։
Հայկական առաջին դրամներ
Հայաստանի դրամական տնտեսության զարգացման այս փուլում (մ.թ.ա. 3-2-րդ դարեր) ծագում են հայկական դրամների անդրանիկ օրինակները։ Նրանց թողարկումը կատարվում էր Ծոփքում և Փոքր Հայքում առաջացած հայկական թագավորությանների կողմից ։ Այս շրջանի հայկական դրամները ոչ թե ոսկուց կամ արծաթից էին, այլ պղնձից և ունեին զուտ տեղական նշանակություն՝ ներքին շուկայի ոլորտից դուրս չէին անցնում։ Դրանով էլ նշվում է այն իրողությունը, որ Փոքր Հայքի ու Ծոփքի մեջ 3-2-րդ դարերում ապրանքադրամական հարաբերությունների զարգացումը այնպիսի աստիճանի էր հասել, որ մանր առևտուրն անգամ կատարվում էր դրամով, մի հանգամանք, որ կարող է առաջանալ դրամի ֆունկցիոնալ նշանակության լիակատար ծավալման, քաղաքային կյանքի և նրա առևտրի խորացման պայմաններում։
Գորոխովսկոե (գյուղ, Սնիգիրյովկայի շրջան)
2001 թվականի տվյալներով Գորոխովսկոե գյուղում բնակվում էր 1 022 մարդ։ Բնակավայրը զբաղեցնում է 0,75 կմ²։
Հայկական առաջին դրամներ
Փոքր Հայքի հայկական դրամներ
Ծոփքի կամ Փոքր Հայքի հայկական դրամներն իրենց կշռային տվյալներով ատտիկյան էին։ Դրանք թողարկվել են, Քարասպես (մ.թ.ա. 3-րդ դար), Արշամ (մ.թ.ա 230 թվականի շուրջ) թագավորների իշխանության տարիներին։
Գորոխովսկոե (գյուղ, Սնիգիրյովկայի շրջան)
Արտաքին հղումներ
Կատեգորիա:Ուկրաինայի Նիկոլաևի մարզի Սնիգիրյովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1925 թվականին հիմնադրված բնակավայրեր
Հայկական առաջին դրամներ
Դրամների նկարագրությունը
Ըստ պակտկերատիպի այդ դրամներն ունենալով տեղական բնորոշ գծեր, արտացոլում են նաև աղերսներ սելեկյան, պարթևական և կապադովկիական դրամների հետ։ Հելենիստական դարաշրջանի յուրահատուկ հայկական այդ դրամների վրա պատկերված են մի կողմից թագավորների դիմանկարները, իսկ մյուս կողմից՝ պաշտամունքային խորհրդանիշներ՝ արծիվ, ձի, ինչպես նաև հաղթության, Աթենաս և Անահիտ դիցուհիների կերպարները։ Վերջիններիս շուրջ հունարեն գրվում էին միապետների անուններն ու երբեմն հայրանունները։ Հեթանոսական պատկերների հետ միասին միապետի անձնանվան հիշատակումը դրամների վրա թերևս արտացոլում էր թագավորի պաշտամունքի գաղափարը։ Վերոհիշյալ հայ թագավորների դրամները թողարկվել են հավանաբար Արշամաշատ, Արկաթիակերտ և այլ հայկական քաղաքներում։
(105) Արտեմիս
Դասակարգում
Ըստ Տոլենի սպեկտրալ դասակարգման պատկանում է C դասին ։
Հայկական առաջին դրամներ
Ծանոթագրություններ
Կատեգորիա:Դրամ Կատեգորիա:Երվանդունիների թագավորության դրամներ
(105) Արտեմիս
Արտաքին հղումներ
Կատեգորիա:Աստերոիդների դաս C Կատեգորիա:Ֆոկեայի ընտանիքի աստերոիդներ Կատեգորիա:1868 թվականին հայտնաբերված աստղագիտական մարմիններ Կատեգորիա:Ջեյմս Վոթսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Էշլի Բենսոն
Էշլի Վիկտորիա Բենսոն (Ashley Victoria Benson, ), ամերիկացի դերասանուհի, առավել հայտնի է «Մեր կյանքի օրերը» և «Հմայիչ խաբեբաները» սերիալներում կատարած իր դերերով։
Կենսագրություն
2 տարեկանում Էշլին հաճախել է պարի դասերի, ապա 5 տարեկանում հաճախել է վոկալի դասերի և ֆոտոսեսիաների։ 7 տարեկանում նա սկսել է աշխատել Ford Models մոդելային գործակալությունում, նկարահանվել է գովազդներում։ Ապա նա որոշել է խաղալ թատրոնում և դառնալ դերասանուհի։ Սկսած 2000 թվականից՝ Բենսոնը խաղացել է կինոներում և հեռուստասերիալներում։ Հայտնի է դարձել 2004-2007 թվականներին «Մերի օրերի կյանքը» սերիալում նկարահանվելուց հետո։ 2009 թվականին ստացել է Միա Տորկոլետտիի դերը «Իստվիկ» սերիալում, որտեղ նկարահանվել է բոլոր 13 սերիաներում։ 2010 թվականից նա՝ որպես գլխավոր դերակատարներից մեկը, նկարահանվում է «Հմայիչ խաբեբաները» հայտնի դրամատիկ հեռուստասերիալում։ Հեռուստասերիալը ցուցադրվել է ABC Family հեռուստաալիքով։ Այդ ֆիլմում նա նկարահանվել է իր մանկության ընկերուհու՝ Լյուսի Հեյլի հետ (Արիա Մանգոմերի)։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի մոդելներ Կատեգորիա:Ամերիկացի պարուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Լիդա Սահակյան
Լիդա Արշակի Սահակյան, հայ քիմիկոս։ Մանկավարժական գիտությունների դոկտոր, պրոֆեսոր։
Կենսագրություն
Աշխատությունները վերաբերում են c-տեղակալված գլուտամինաթթուների և ɑ-ամինաադիպինաթթուների սինթեզին։
1998-2000 թվականներին եղել է «Դպրոցական օլիմպիական շարժում» հասարակական կազմակերպության նախագահ, 2000 թվականից՝ պատվավոր նախագահ։ 1977 և 2006 թվականներին եղել է քիմիա առարկայի միջազգային օլիմպիադայի ժյուրիի նախագահ։ 2006 թվականից ՀՀ Մանկավարժական գիտությունների ակադեմիայի անդամ ։
Հեղինակ է «Անօրգանական քիմիա. ընդհանուր քիմիա» (2001), համահեղինակ՝ «Քիմիայի դպրոցական ծրագրերի» (7-10-րդ դասարանների), դասագրքերի (7-8-րդ դասարանների) և բուհական դասագրքերի, խնդրագրքերի, մեթոդական ձեռնարկների («Քիմիայի շտեմարանի բարդ խնդիրների լուծումները», 2002)  ։
Ծանոթագրություններ
Կատեգորիա:Հայ քիմիկոսներ Կատեգորիա:Մանկավարժական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ Կատեգորիա:ԵՊՀ դասախոսներ
Իլյասովո (այլ կիրառումներ)
Իլյասովո, կարող է վերաբերել՝
(7336) Սաունդերս
(7336) Սաունդերս (Saunders), աստերոիդ ամուրի ընտանիքում։ Հայտնաբերվել է 1989 թվականի սեպտեմբերի 6-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,306598 ա. մ., առավելագույնը մոտենում է 1,2008 ա. մ. հեռավորության վրա և հեռանում 3,4124 ա. մ., իսկ Երկրի ուղեծրին Սաունդերս աստերոիդը նվազագույնը մոտենում է 0,1958 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1279,55 երկրային օրվա ընթացքում, իր ուղեծրով շարժվելով միջինում 0,28135 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,17° անկյուն։
Արի Պոլյակով
Արի Պոլյակով (Арий Иосифович Поляков, ), խորհրդային առաջին լեռնագնացներից մեկը, սպորտի վարպետ, ընդգրկվել է վերջին 600 տարիների Եվրոպայի լավագույն լեռնագնացների ցանկում ։
Նաև եղել է գրող և լրագրող, ԽՍՀՄ ժուռնալիստների միության անդամ։ Լեռնագնացության մասին գրքերի հեղինակ է, այդ թվում` «Մենք Պամիրում» (1930), «Մեծ գագաթների գրոհը» (1978)։
Կենսագրություն
Ծնվել է 1911 թվականին, հրեական ընտանիքում։ Նրա հայրը` Իոսիֆ Պոլյակովը, ուկրաինական Ռոմնի քաղաքից էր։ Եղել է մենշևիկ, խորհրդային տարիներին աշխատել է արտաքին առևտրում, այնուհետև` որպես Գորկու գարեջրի գործարանի շինարարության պետի տեղակալ, գնդակահարվել է 1937 թվականի սեպտեմբերի 20-ին ։ Մայրը` Բասյա Պոլյակովը, բոլշևիկ էր ։ Մայրը` Բասյա Պոլյակովան, եղել է բոլշևիկ։ Քույրը եղել է ԿՀՎ-ի աշխատակից փոխգնդապետ Մարիա Պոլյակովան։
Իր առաջին վերելքը կատարել է 1929 թվականին Պամիրում՝ իր լեռնագնաց գործընկերների հետ օգնություն ապահովելով Ն. Գորբունովի և Ն. Կռիլենկոյի արշավախմբի համար ։
1934 թվականից սկած Պոլյակովը Ն. Ժուկովսու անվան ռազմաօդային ակադեմիայի ունկնդիր էր։ 1936 թվականին գլխավորել Է Կարմիր բանակի լեռնագնացների շարասյունը Լենինի պիկ բարձրանալիս, որը, սակայն, հաջողությամբ չի պսակվել։ 1937 թվականին երկրորդ անգամ է ղեկավարել ԽՍՀՄ-ի բարձրությամբ երկրորդ (ինչպես ընդունված էր համարել Հաղթանակի պիկը բացահայտելուց առաջ) գագաթը։ Այս վերելքը հաջողվել է, և արշավախմբի մասնակիցները այնտեղ կանգնեցրել են Լենինի կիսանդրին։ 1937 թվականին իր կուրսեցու մատնությամբ բռնադատվել և մինչև 1954 թվականը գտնվել է տարբեր ճամբարներում, եղել է Նորիլսկ քաղաքի և հանքի առաջին շինարարներից մեկը։ Ավելի ուշ վերականգնվել է։ 1954 թվականին դարձել է ԽՍՀՄ սպորտի գործիչ` վերելքներ է իրականացրել, աշխատել է Տուրիզմի և լեռնագնացության կենտրոնական խորհրդի «Սպարտակ» ДСО-ի մարզիչ և ղեկավար, մասնակցել է միջազգային լեռնագնացական ճամբարների համակարգի ստեղծմանը։ Մի քանի տարի ղեկավարել է «Կովկաս» միջազգային ճամբարը։
Պոլյակովի վերելքների ընկերն ու մասնակիցը Գանեցկին էր։ Պոլյակովը մահացել է 1981 թվականին, Մոսկվայում, թաղված է մոսկովյան Դոնի գերեզմանոցի 14-րդ հատվածում ։
Արտաքին հղումներ
Կատեգորիա:Ռուս լեռնագնացներ Կատեգորիա:Խորհրդային գրողներ Կատեգորիա:Խորհրդային լրագրողներ Կատեգորիա:Նոր Դոնսկի գերեզմանատանը թաղվածներ Կատեգորիա:ԽՍՀՄ սպորտի վարպետներ
Իլչիգուլովո (այլ կիրառումներ)
Իլչիգուլովո, կարող է վերաբերել՝
Տոկիոյի ռմբակոծություն
Տոկիոյի ռմբակոծություն, 1945 թվականի մարտի 10-ին ԱՄՆ ռազմաօդային ուժերի կողմից Ճապոնիայի մայրաքաղաքի ռմբակոծությունը։ Ավիահարձակմանը մասնակցել է B-29 334 ռազմավարական ռմբակոծիչը, որոնցից յուրաքանչյուրը մի քանի տոննա հրկիզող ռումբ է նետել։ Փայտե շենքերով կառուցված բնակելի թաղամասերում համատարած հրդեհների հետևանքով առաջացել է հրե պտտահողմ, որը թույլ չի տվել պայքարել կրակի դեմ և հանգեցրել է մարդկանց զանգվածային մահվան։
Զոհեր
Զոհվել է առնվազն 80 հազար բնակիչ, ավելի հավանական է, որ զոհերի թիվը անցել է 100 հազարը։
Նախորդող ավիահարվածներ
Առաջին ավիահարձակումը (այսպես կոչված «Դուլիթլի Ռեյդ», Doolittle Raid) Ճապոնիայում տեղի է ունեցել 1942 թվականի ապրիլի 18-ին, երբ USS «Hornet» ավիակիրից բարձրացած B-25 Mitchell 16 ինքնաթիռները գրոհել են Իոկոգամայի և Տոկիոյի վրա։ Հարձակումից հետո ինքնաթիռները պետք է վայրէջք կատարեին Չինաստանի օդանավակայաններում, սակայն նրանցից ոչ մեկը չի հասել վայրէջքի վայր։ Նրանք բոլորը կործանվել կամ խորտակվել են (բացառությամբ մեկի, որը վայրէջք է կատարել ԽՍՀՄ տարածքում)։
Ճապոնիայի ռմբակոծությունների համար հիմնականում կիրառվել են B-29 ինքնաթիռներ՝ շուրջ 6 000 կմ հեռահարությամբ (3 250 մղոն), այդ տիպի ինքնաթիռները բոլոր ռումբերի 90 %-ը նետել են Ճապոնիայի վրա։
1944 թվականի հունիսի 15-ին Matterhorn գործողության շրջանակներում չինական Չենդու քաղաքից թռել է 68 հատ B-29 ռմբակոծիչ, որոնք ստիպված են եղել 2 400 կմ թռչել։ Դրանցից նպատակին հասել է միայն 47 ինքնաթիռ։ 1944 թվականի նոյեմբերի 24-ին 88 ինքնաթիռ ռմբակոծել է Տոկիոն։ Ռումբերը նետվել են 10 կմ բարձրությունից (24 000 ֆուտ), և դրանց միայն տասներորդ մասն է խոցել նախանշված թիրախները։
Չինաստանի տարածքից ավիահարվածները քիչ արդյունավետ են եղել այն պատճառով, որ ինքնաթիռները ստիպված են եղել հաղթահարել մեծ տարածություն։ Մինչև Ճապոնիա հասնելու համար ռումբերի մեջ լրացուցիչ վառելիքային բաքեր են տեղադրվել՝ կրճատելով ռումբերի բեռը։ Սակայն Մարիանյան կղզիները գրավելուց և ավիաբազան Գուամ, Սայպան և Թինիան փոխադրելուց հետո ինքնաթիռները կարող էին թռչել ռումբերի մեծացված պաշարով։
Եղանակային պայմանները դժվարացրել են ցերեկային ռմբակոծությունները։ Բացի այդ, ի տարբերություն Գերմանիայի՝ իր խոշոր արդյունաբերական համալիրներով, ճապոնական արդյունաբերական ձեռնարկությունների երկու երրորդը գտնվում էր ոչ մեծ շենքերում՝ 30-ից պակաս աշխատողների թվով ։
Գեներալ Կուրտիս Լեմեյը որոշել է կիրառել նոր մարտավարություն, որը ճապոնական քաղաքների զանգվածային գիշերային ռմբակոծություններ էր իրականացնում ցածր բարձրությունից (1,5-2 կմ) հրկիզող ռումբերով։ Նման մարտավարության վրա հիմնված օդային արշավը սկսվել է 1945 թվականի մարտին և շարունակվել մինչև պատերազմի ավարտը։ Նրա նպատակներն են դարձել 66 ճապոնական քաղաքներ, որոնք ենթարկվել են ուժեղ ավերածությունների ։
Ռմբակոծություն
Հաջողությունը ամրապնդելու համար մարտի 9-ի լույս 10-ի գիշերը Մարիանյան կղզիներից 334 ռմբակոծիչ է թռել։ Երկու ժամ տևած ռմբակոծությունից հետո քաղաքում կրակահերթ է առաջացել, ինչպես Դրեզդենի ռմբակոծության ժամանակ էր։ Այրվել է 330 հազար տուն։
Հետագա ռմբակոծություններ
Մայիսի 26-ին տեղի է ունեցել երրորդ հարձակումը։ Ամերիկյան ավիացիան ռեկորդային կորուստներ է կրել՝ 26 ռմբակոծիչ։